МХҮХ-ны 2026 оны 06 сарын 25-ны өдрийн
УЗХ-ын 09 дугаар тоот тогтоолын хавсралт

МОНГОЛЫН ХАРААГҮЙЧҮҮДИЙН ҮНДЭСНИЙ ХОЛБООНЫ ОРОН НУТГИЙН САЛБАР ЗӨВЛӨЛИЙН ҮЙЛ АЖИЛЛАГААГ ҮНЭЛЖ, САЛБАРЫН ДАРГЫГ УРАМШУУЛАХ ЖУРАМ

НЭГ. НИЙТЛЭГ ҮНДЭСЛЭЛ
0. Журмын зорилго:
Энэхүү журмын зорилго нь Монголын Хараагүйчүүдийн Үндэсний Холбоо (цаашид "МХҮХ" гэх)-ны салбар зөвлөлийн үйл ажиллагааг идэвхжүүлэх, холбооны бодлого, чиглэлийг орон нутгийн харааны бэрхшээлтэй иргэдэд хүргэх, тэдний хууль ёсны эрхийг хамгаалах, нийгмийн оролцоог нэмэгдүүлэх, төрийн үйлчилгээнд хамруулах болон нийгмийн харилцаанд тэгш оролцоход нь дэмжлэг үзүүлэх үйл ажиллагааг бодитой үнэлэх, урамшуулахтай холбогдсон харилцааг зохицуулахад оршино.
0. Хамрах хүрээ:
21 аймаг болон Улаанбаатар хотын алслагдсан 2 дүүрэг дэх МХҮХ-ны салбар зөвлөл, салбар зөвлөлийн дарга нарын үйл ажиллагаанд хамаарна.
1.3. Үнэлгээний зарчим:
Үйл ажиллагааны үнэлгээ нь дараах зарчимд тулгуурлана:
  • Ил тод, бодитой байх;
  • Баримтад тулгуурлах;
  • Идэвх санаачилгыг дэмжих;
  • Шударга, тэгш хандах.
1.4. Тайланд тавигдах ерөнхий шаардлага:
Салбар зөвлөлийн үйл ажиллагааны тайлан нь дараах ерөнхий шаардлагыг бүрэн хангасан байна. Үүнд:

  1.4.1. Тайланг баталгаажуулсан маягтын дагуу бүрэн бичсэн байх;
  1.4.2. Мэдээлэл, үр дүн нь үнэн зөв, бодитой байх;
  1.4.3. Тайланг санхүүгийн баримт болон зургаар баталгаажуулсан байх;
  1.4.4. Зохион байгуулсан үйл ажиллагаа тус бүрийг тодорхой, дэлгэрэнгүй бичих;
  1.4.5. Тухайн сарын тайланг дараа сарын 05-ны өдөрт багтаан ирүүлэх;
  1.4.6. Тайланг салбар зөвлөлийн тамга, даргын гарын үсгээр баталгаажуулсан байх ба тайлангийн хуудас бүрийг дугаарласан байх;
  1.4.7. Тайланг хугацаанд нь ирүүлсэн байх ба хоцорсон тайланг үнэлэхгүй.

ХОЁР. ТАЙЛАНГИЙН ҮНЭЛГЭЭ, УРАМШУУЛАЛ
2.1. Тайланг МХҮХ-ны Ерөнхий нарийн бичгийн даргын ажлын алба хүлээн авч, оноогоор дүгнэн үнэлнэ.
2.2. Тайлангийн үнэлгээг энэхүү журмын 1 дүгээр хавсралтаар баталсан маягтын дагуу тооцно.
2.3. Тайлангийн үнэлгээ, онооны дүнг харгалзан салбар зөвлөлийн даргыг дараах шатлалаар урамшуулна. Үүнд:

	Үнэлгээний оноо
	Урамшууллын хэмжээ

	80 ба түүнээс дээш оноо
	Урамшууллыг 100% олгоно

	60 – 79 оноо
	Урамшууллын 80%-ийг олгоно

	40 – 59 оноо
	Урамшууллын 60%-ийг олгоно

	39 ба түүнээс доош оноо
	Урамшууллын 40%-ийг олгоно



2.4. Тухайн улиралд тайлан ирүүлээгүй салбар зөвлөлийн даргад урамшуулал олгохгүй.
2.5. Урамшууллыг олгохдоо холбогдох хууль, журамд заасны дагуу татвар, нийгмийн даатгалын шимтгэлийг суутган олгоно.

ГУРАВ. БУСАД ЗҮЙЛ
3.1. Энэхүү журмыг 2026 оны 07 дугаар сарын 01-ний өдрөөс эхлэн мөрдөнө.
3.2. Журамд нэмэлт, өөрчлөлт оруулах асуудлыг МХҮХ-ны Удирдах зөвлөл хэлэлцэн шийдвэрлэнэ.
3.3. Тайланг улирлын сүүлийн сарын 30-ны өдрөөр тасалбар болгож, дараагийн сарын 05-ны өдрийн 16:00 цаг хүртэл МХҮХ-ны Ерөнхий нарийн бичгийн даргын ажлын албаны info@mnfb.mn цахим хаягаар ирүүлнэ.
3.4. Салбар зөвлөлийн даргын урамшууллыг дараа улирлын эхний сарын 15-ны өдөр олгоно.


(ЖУРМЫН ХАВСРАЛТ 1)
МХҮХ-НЫ САЛБАР ЗӨВЛӨЛИЙН ҮЙЛ АЖИЛЛАГААНЫ УЛИРЛЫН ТАЙЛАНГИЙН МАЯГТ

202__ оны ___ дугаар сарын ___-ны өдөр

	№
	Үнэлгээний агуулга / Шалгуур үзүүлэлт
	Онооны хязгаар

	1
	Ерөнхий мэдээлэл
• Салбар зөвлөлийн нэр, аймаг/дүүрэг:
• Тайлант хугацаа:
• Салбарын даргын нэр:
• Холбоо барих утас:
	0 – 5 оноо

	2
	Зохион байгуулсан үйл ажиллагаа
(Тухайн улиралд зохион байгуулсан ажил тус бүрээр дэлгэрэнгүй бөглөнө. 1 үйл ажиллагааг 0-10 оноогоор дүгнэнэ)
• Үйл ажиллагааны нэр, огноо, байршил
• Оролцогчдын тоо, дэлгэрэнгүй тайлбар
• Санхүүгийн эх үүсвэр 
(Өөрийн / Ивээн тэтгэгч / Орон нутгийн төсөв / Бусад)
• Үр дүн
	0 – 70 оноо

	3
	Баримтжуулалт
• Зураг, хөтөлбөр, холбогдох бусад баримтууд
• Үйл ажиллагаа бүрийг 2-3 зургаар заавал баримтжуулж, тайлбар бичсэн байх
	0 – 10 оноо

	4
	Төв байгууллагын чиглэлийн хэрэгжилт
• МХҮХ-ноос өгөгдсөн чиглэл, даалгаврын биелэлт
	0 – 5 оноо

	5
	Шинэлэг ажил
• Шинэ шийдэл, шинэлэг санаачилга, хамтын ажиллагаа тусгагдсан эсэх
	0 – 10 оноо

